Diari Oficial de la Generalitat Valenciana


Sumari del DOGV 8148, del 13-10-2017 (2017/8925)

RESOLUCIÓ de 20 de setembre de 2017, de la Conselleria d'Educació, Investigació, Cultura i Esport, per la qual es compleix la Interlocutòria de data 28 de juliol de 2017, de la peça de mesures cautelars número 4/000243/1103-JC, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8148

Data del DOGV
:   13-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8925


Data del document
:   20-09-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 20 de setembre de 2017, de la Conselleria d'Educació, Investigació, Cultura i Esport, per la qual es compleix la Interlocutòria de data 28 de juliol de 2017, de la peça de mesures cautelars número 4/000243/3281-JZ, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana. [2017/8925]  
  
Vista la Interlocutòria de data 28 de juliol de 2017 de la peça de mesures cautelars número 4/000243/4450-YN, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, a instàncies de Compañía de María - Marianistas i l'Associació de Pares d'Alumnes del Col·legi Nuestra Señora del Pilar, de València, i per a fer-la complir, es dicta aquesta resolució sobre la base dels següents  
  
Fets  
  
Primer. Per mitjà de la Resolució de 19 de maig de 2017, de la Conselleria d'Educació, Investigació, Cultura i Esport, per la qual es resolen els expedients de concerts educatius a la Comunitat Valenciana, d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior (DOGV 8044, 20.05.2017), al centre Nuestra Señora del Pilar, de València, codi 41870959, respecte de l'etapa de Batxillerat, la qual cosa interessa a aquest procediment, se li concerten tres unitats de 1r curs i quatre unitats de 2n curs (una provisional).  
  
Segon. La Compañía de María - Marianistas i l'Associació de Pares d'Alumnes del Col·legi Nuestra Señora del Pilar, de València, van interposar, dins del termini i en la forma corresponent, un recurs contenciós administratiu que originà el procediment ordinari número 4/000243/7741-EP, en què es demanava com a mesura cautelar la suspensió de l'execució de la resolució recorreguda, i es formà peça de mesures cautelars.  
  
Tercer. Per mitjà de la Interlocutòria de data 4 de juliol de 2017 de la peça de mesures cautelars núm. 4/000243/1661-VQ, es va denegar la mesura cautelar pel fet d'entendre que no s'havia acreditat la necessitat d'això. Aquesta interlocutòria va ser recorreguda en reposició, que va ser resolt per la Interlocutòria de 28 de juliol de 2017, en la qual s'estima el recurs de reposició i s'acorda adoptar la mesura cautelar de manteniment del concert de la unitat suprimida durant la tramitació del procediment, sempre que la part preste caució suficient.  
  
Quart. Per mitjà de la Providència de la Sala de data 6 de setembre de 2017, s'informa la Conselleria d'Educació, Investigació, Cultura i Esport que s'admet com a suficient i es declara suficient l'aval presentat pel recurrent, i s'insta la Conselleria perquè porte a efecte la suspensió de l'execució acordada.  
  
Vist tot això, i amb la proposta prèvia del director general de Centres i Personal Docent, en exercici de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 155/2015, de 28 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
La suspensió de l'execució de la Resolució de 19 de maig de 2017, de la Conselleria d'Educació, Investigació, Cultura i Esport, respecte del centre Nuestra Señora del Pilar, de València, codi 00627589, i, per tant, entendre concertada la unitat de 1r curs de Batxillerat mentre dure el PO 4/000243/5546-WM.  
  
Segon  
Inscriure aquesta circumstància en el Registre de Centres Docents de la Comunitat Valenciana. Aquesta resolució tindrà efectes retroactius al dia 1 de setembre de 2017.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller amb competències en matèria educativa, en el termini d'un mes a comptar de l'endemà de la publicació en el Diari Oficial de la Generalitat Valenciana.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació en el Diari Oficial de la Generalitat Valenciana.  
  
València, 20 de setembre de 2017.- El conseller d'Educació, Investigació, Cultura i Esport: Vicent Marzà Ibáñez.